stanford-oval/wikipedia huggingface dataset:
Ryan Briscoe
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2004 | Toyota | AUS   | MAL   | BHR   | SMR   | ESP   | MON   | EUR   | CAN   | USA   | FRA   | GBR   | GER   | HUN TD | BEL TD | ITA TD | CHN TD | JPN TD* | BRA TD | – | – |
* Japanin GP:ssä 2004 Briscoen oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.
Formula 3000 -tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2002 | Coca-Cola Nordic Racing | BRA 12 | SMR 13 | ESP 12 | AUT 17 | MON Kesk. | EUR Kesk. | GBR 12 | FRA   | GER   | HUN   | BEL   | ITA   | 0 | 23. |
Aiheesta muualla

Kuvia tai muita tiedostoja aiheesta Ryan Briscoe Wikimedia Commonsissa
Saint-Cyr

| Saint-Cyr |
| --- | --- |

Ohjaaja:  Patricia Mazuy
Käsikirjoittaja:   Patricia Mazuy  Yves Thomas 
Perustuu:  Yves Dangerfieldin romaaniin La Maison d’Esther (1991)
Tuottaja:   Denis Freyd  Helga Bähr  Diana Elbaum 
Säveltäjä:  John Cale
Kuvaaja:  Thomas Mauch
Leikkaaja:  Ludo Troch
Lavastaja:  Thierry François
Pääosat:  Isabelle Huppert
Valmistustiedot
Valmistusmaa:   Ranska  Belgia  Saksa 
Ensi-ilta:   2000-5-1616. toukokuuta 2000 (Ranska)  2000-6-2828. kesäkuuta 2000 (Saksa)  2000-9-66. syyskuuta 2000 (Belgia)  
Kesto:  119 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Saint-Cyr (saks. Die Schule der verlorenen Mädchen; kansainvälisesti The King’s Daughters) on vuonna 2000 ensi-iltansa saanut Patricia Mazuyn ohjaama ranskalais-belgialais-saksalainen historiallinen draamaelokuva, jonka pääosaa näyttelee Isabelle Huppert. Sivuosissa ovat muun muassa Jean-Pierre Kalfon, Simon Reggiani ja Anne Marev. Elokuva perustuu Yves Dangerfieldin romaaniin La Maison d’Esther (1991), jonka pohjalta Patricia Mazuy ja Yves Thomas sovittivat elokuvan käsikirjoituksen. Elokuvan tuottajina olivat Denis Freyd, Helga Bähr ja Diana Elbaum.
Saint-Cyr sai ensi-iltansa vuoden 2000 Cannesin elokuvajuhlilla Un certain regard -esityssarjassa. Elokuva voitti yhden César-palkinnon kahdeksasta ehdokkuudestaan; Edith Vesperini ja Jean-Daniel Vuillermoz palkittiin parhaan puvustuksen Césarilla. Elokuva oli ehdolla myös muun muassa parhaan elokuvan Césariin.
Juoni

Saint-Cyr sijoittuu 1600-luvun lopun ja 1700-luvun alun Ranskaan ja kertoo madame de Maintenonista (Isabelle Huppert), joka nousee vaatimattomista oloista hovin kurtisaaniksi ja lopulta kuningas Ludvig XIV:n (Jean-Pierre Kalfon) vaimoksi. Kuninkaan avulla madame de Maintenon perustaa Saint-Cyr-nimisen erityiskoulun rahattomien aatelien tyttärille Pariisin ulkopuolelle.
Näyttelijät

| 0 | 1 | 2 |
| --- | --- | --- |
|  Isabelle Huppert  | … |  madame de Maintenon   |
|  Jean-Pierre Kalfon  | … |  Ludvig XIV   |
|  Simon Reggiani  | … |  piispa   |
|  Anne Marev  | … |  madame de Brinon   |
|  Jean-François Balmer  | … |  Racine   |
|  Nina Meurisse  | … |  Lucie de Fontenelle   |
|  Morgane Moré  | … |  Anne de Grandcamp   |
|  Ingrid Heiderscheidt  | … |  Sylvine de la Maisonfort   |
|  Bernard Waver  | … |  apotti Gobelin   |
|  Jérémie Renier  | … |  François de Réans   |
|  Jeanne Le Bigot  | … |  Lucie de Fontenelle nuorena   |
|  Mathilde Lechasles  | … |  Anne de Grandcamp nuorena   |
Tuotanto

Saint-Cyr kuvattiin Calvadosin ja Ornen departementeissa Ranskassa 6,9 miljoonan euron budjetilla. Calvadosissa elokuvaa kuvattiin Caenin kaupungissa ja Colombièresin, Troarnin ja Mézidon-Canonin kunnissa. Ornessa elokuvan kuvauspaikkoina olivat Séesin ja Saint-Christophe-le-Jajoletin kunnat. Elokuvan tuotantoyhtiöinä olivat ranskalaiset Archipel 35, Arte France Cinéma, Atelier Cinéma de Normandie (ACCAAN), Canal+, Centre national du cinéma et de l’image animée (CNC), Cofimage 10, FMB Films, France 2 Cinéma, Les Films du Camélia, Sofica Sofinergie 5, Sofygram 3 ja UGC International, belgialaiset Cinéart ja Entre Chien et Loup sekä saksalaiset Lichtblick Film ja Westdeutscher Rundfunk (WDR).
Julkaisu ja vastaanotto

Saint-Cyr sai ensi-iltansa Cannesin elokuvajuhlilla Ranskassa 16. toukokuuta 2000. Elokuva sai teatteriensi-iltansa Ranskassa seuraavana päivänä; elokuvan Saksan ensi-ilta oli Münchenin elokuvajuhlilla 28. kesäkuuta 2000 ja Belgian 6. syyskuuta 2000. Elokuva keräsi Ranskassa teatterikierroksensa aikana 461 070 katsojaa ja sai ranskalaisilta elokuvakriitikoilta myönteisen vastaanoton.
Saint-Cyr julkaistiin Ranskassa DVD:lle 20. maaliskuuta 2001.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas / ehdokkaat | Palkinnot ja ehdokkuudet> Tulos |
| --- | --- | --- | --- |
| César | Paras puvustus | Edith Vesperini Jean-Daniel Vuillermoz | Voitto |
| César | Paras elokuva | Patricia Mazuy | Ehdokkuus |
| César | Paras ohjaus | Patricia Mazuy | Ehdokkuus |
| César | Paras alkuperäinen tai sovitettu käsikirjoitus | Patricia Mazuy Yves Thomas | Ehdokkuus |
| César | Paras naispääosa | Isabelle Huppert | Ehdokkuus |
| César | Paras miessivuosa | Jean-Pierre Kalfon | Ehdokkuus |
| César | Paras musiikki | John Cale | Ehdokkuus |
| César | Paras lavastus | Thierry François | Ehdokkuus |
| Jean Vigo -palkinto | Paras pitkän elokuvan ohjaaja | Patricia Mazuy | Voitto |
| Cannesin elokuvajuhlien nuorison palkinto | Paras ranskalainen elokuva | Patricia Mazuy | Voitto |
| Cannesin elokuvajuhlien Un certain regard -palkinto | Cannesin elokuvajuhlien Un certain regard -palkinto | Patricia Mazuy | Ehdokkuus |
| Cannesin elokuvajuhlien Un certain regard -erikoispalkinto | Cannesin elokuvajuhlien Un certain regard -erikoispalkinto | Patricia Mazuy | Ehdokkuus |
Aiheesta muualla

Saint-Cyr Internet Movie Databasessa (englanniksi)
Saint-Cyr Elonet.
Saint-Cyr AllMoviessa. (englanniksi)
Saint-Cyr AlloCinéssä (ranskaksi)
Saint-Cyr UniFrancessa (ranskaksi)
Saint-Cyr Cineuropassa (englanniksi)
Samir Demnati

Samir Demnati vuonna 2013.
Samir Demnati (s. 20. toukokuuta 1989) on suomalainen laulaja ja pikajuoksija. Hän edustaa Ikaalisten Urheilijoita.
Demnati osallistui Suomen Big Brotheriin syksyllä 2021.
Ennätykset

100 m: 10,88 s
60 m (halli): 6,91 s
Rémi Bezançon

Rémi Bezançon heinäkuussa 2008 elokuvansa Loppuelämäsi ensimmäinen päivä ennakkonäytöksessä.
Rémi Bezançon (s. 1971) on ranskalainen käsikirjoittaja ja elokuvaohjaaja. Hän on opiskellut elokuvaa École Supérieure de Réalisation Audiovisuellessa (ESRA) Pariisissa ja École du Louvressa.
Elokuva Loppuelämäsi ensimmäinen päivä sai kolme César-palkintoa ja oli lisäksi ehdokkaana kuuteen palkintoon.
Filmografia

Ma vie en l'air (2005)
Loppuelämäsi ensimmäinen päivä (Le Premier jour du reste de ta vie, 2008)
Pieniin päin (Un heureux événement, 2011)
Zarafa (yhdessä Jean-Christophe Lien kanssa, 2012)
Nos futurs (2015)
Aiheesta muualla

Rémi Bezançon Internet Movie Databasessa. (englanniksi)
Rémi Bezançon Elonetissä.
Selkäletto

Selkäletto voi tarkoittaa seuraavia saaria:
Selkäletto, saari Mustanniemenlahdella Haukiputaalla.
Selkäletto, pieni saareke Halosenlahdella Haukiputaalla.
Selkäletto, saari Krunnien saariston eteläpuolella Perämerellä Iissä.
Selkäletto, saari Seljänlahdella Iissä.
Selkäletto, saari Praavan ja Praavanlahden edustalla Iissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Selkäletto”, voi hakea sivunnimihaulla, laajalla sivunnimihaulla tai tekstihaulla.
Sandnessjøenin kirkko

| Sandnessjøenin kirkko Sandnessjøen kirke |
| --- | --- |
 Kirkko vuonna 2007.
Sijainti:  Alstahaug, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1881
Materiaali:  puu
Istumapaikkoja:  323
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sandnessjøenin kirkko (norj. Sandnessjøen kirke) on Alstahaugin kunnassa Nordlandin läänissä Norjassa sijaitseva puinen ristikirkko vuodelta 1881.
Aiheesta muualla

Kuvia tai muita tiedostoja aiheesta Sandnessjøenin kirkko Wikimedia Commonsissa
Samir Beloufa

| Henkilötiedot |
| --- | --- | --- |
Syntymäaika: 27. elokuuta 1979 (ikä 45)
Syntymäpaikka: Melun, Ranska
Pelipaikka: puolustaja
Pituus: 180 senttimetriä
Seurat
| Vuodet | Seura | O (M) |
| 1997–2000 1999–2000 2000–2002 2002–2003 2003–2005 2005–2007 2007–2008 2009–2010 |  Milan →  Monza (laina)  Germinal Beerschot  Bastia  Mouscron  Westerlo  Helsingborgs  Charleroi-Marchienne | 3 (0) 12 (0) 46 (1) 1 (0) 52 (0) 16 (0) 15 (1) |
Maajoukkue
| 2004–2006 |  Algeria | 9 (0) |
 Seurajoukkueuran tilastot kattavat vain kansalliset sarjat.
Samir Beloufa (s. 27. elokuuta 1979 Melun, Ranska) on algerialainen entinen jalkapalloilija. Puolustajana pelannut Beloufa edusti urallaan seuratasolla muun muassa AC Milania, Bastia ja Helsingborgsia.
Ura

Beloufa pelaili aluksi AS Cannesin reservijoukkueessa kaudella 1996-1997, kunnes aloitti ammattilaisuransa Italiassa AC Milanissa kaudella 1997-1998. Peliajan vähyyden vuoksi hän pelasi yhden kauden lainassa Monzassa kaudella 1999-2000. Sittemmin Beloufa on pelannut pääosin Belgiassa ja kävi myös Ruotsissa kahden kauden verran Helsingborgsissa.
Beloufa edusti Algerian maajoukkuetta vuoden 2004 Afrikan kisoissa.
Servílio Conti

Servílio Conti (19. lokakuuta 1916 Vertova, Italia – 14. syyskuuta 2014) oli roomalaiskatolinen piispa. Hänet vihittiin Consolata-lähetyssaarnaajien papiksi 8. huhtikuuta 1944 ja nimitettiin Roraiman prelaatiksi Brasiliassa 1. tammikuuta 1965 sekä Thuburbo Maiusin titulaaripiispaksi 8. helmikuuta 1968. Piispaksi vihkiminen seurasi 5. toukokuuta. Pääkonsekraattorina toimi Clemente Gaddi, jota avustivat Aristide Pirovano ja João Gazza.
Conti erosi tehtävistään Roraiman prelaattina 3. toukokuuta 1975. Hän osallistui Vatikaanin toiseen kirkolliskokoukseen.
Saksalan seisake

Saksalan seisake (lyh. Sla, ruots. Saxby hållplats) oli seisake Porvoon radalla Porvoossa. Se sijaitsi kantatien 55 kohdalla Saksalan kylän lounaispuolella. Seisake avattiin 15. toukokuuta 1931 ja lakkautettiin radan henkilöliikenteen loppuessa 31. toukokuuta 1981. Seisakkeen ohi ajaa nykyisin museojunia. Liikennepaikalla oli aikoinaan katos, mutta se poistettiin.
Sarv

Sarv voi viitata seuraaviin henkilöihin tai asioihin:
Henkilöitä
Kristjan Sarv (s. 1979), virolainen näyttelijä
Hannes Sarv (s. 1983), virolainen kirjailija ja toimittaja
Asioita
Suomen arvostelijain liitto, kriitikoiden ammatillinen yhdistys
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sesamoidiitti

Sesamoidiitti on hevosilla esiintyvä vuohisnuljuluun tulehdus. Kyseessä on erittäin vakava sairaus, ja se aiheuttaa usein kroonisen ontumisen. Vuohisnuljuluut ovat kaksi pientä luuta, jotka sijaitsevat vuohisnivelen takana kummallakin puolella. Niiden välistä kulkevat koukistajajänteet. Vuohisnuljuluut antavat tuen hankositeelle. Yleensä tulehduksen aiheuttaa isku tai lyönti suoraan vuohisnuljuluuhun. Sesamoidiitti on aina hankala sairaus, koska alueen verenkierto on heikkoa, mikä hidastaa paranemista, joka jääkin usein epätäydelliseksi. Yleisimmät oireet ovat turvotus, aristus ja lämpö.
Sandnesin kirkko (Sandnes)

| Sandnesin kirkko Sandnes kirke |
| --- | --- |
 Kirkko vuonna 2006.
Sijainti:  Sandnes, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1882
Suunnittelija:  H. S. Eckhoff
Materiaali:  tiili
Istumapaikkoja:  358
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Sandnesin kirkko (norj. Sandnes kirke) on Sandnesin kunnassa Rogalandin läänissä Norjassa sijaitseva tiilinen pitkäkirkko vuodelta 1882.
Aiheesta muualla

Kuvia tai muita tiedostoja aiheesta Sandnesin kirkko (Sandnes) Wikimedia Commonsissa
Sandnessundbrua

Sandnessundbrua.
Sandnessundbrua on Sandnessundin salmen ylittävä Pohjois-Norjan Tromssassa sijaitseva maantiesilta, joka yhdistää Kvaløyan ja Tromsøyan saaret. Sillan pituus on 1 220 metriä, sen pisimmän aukon leveys on 150 metriä ja vapaa alituskorkeus 41 metriä laskuveden aikana.
Silta avattiin virallisesti 26. kesäkuuta 1974, ja sen vihki käyttöön kruununprinssi Harald. Silta oli kuitenkin avattu liikenteelle jo 21. joulukuuta 1973.
Sillan rakennuskustannukset olivat 36 miljoonaa Norjan kruunua. Sillan käytöstä perittiin tietulli aina 1. toukokuuta 1982 saakka.
Aiheesta muualla

Kuvia tai muita tiedostoja aiheesta Sandnessundbrua Wikimedia Commonsissa
Sandnessundbrua Structurarssa
Sarah Attar

Sarah Attar
Sarah Amer Attar (arab. سارة عامر عطار‎; s. 27. elokuuta 1992 Escondido, Kalifornia) on saudiarabialainen yleisurheilija. Hän asuu Yhdysvalloissa ja opiskelee Pepperdinen yliopistossa humanistisia aineita. Hänellä on Saudi-Arabian ja Yhdysvaltain kaksoiskansalaisuus.
Attar kilpaili vuoden 2012 kesäolympialaisissa Lontoossa 800 metrin juoksussa. Hänestä ja Wojdan Shaherkanista tuli Lontoon kisoissa ensimmäiset olympialaisissa edustaneet naiset. Virallisesti naisten osallistumista urheiluun ei sallita Saudi-Arabiassa, joten Kansainvälisen olympiakomitean ilmoitus kahden saudinaisen osallistumisesta sai maassa huonon vastaanoton. Naiset olivat valmistautuneet kisoihin Yhdysvalloissa. Attar sijoittui Lontoossa 800 metrin juoksussa alkuerissä viimeiseksi. Rio de Janeiron olympialaisissa 2016 Attar osallistui maratonjuoksuun, jossa sijoittui sijalle 132 ajalla 3.16.11.
Saruwagedin lento-onnettomuus 1945

| Saruwagedin lento-onnettomuus 1945 |
| --- | --- |
 Onnettomuuskoneen kaltainen C-47A Skytrain.
Yhteenveto
Päivämäärä:  27. maaliskuuta 1945
Onnettomuustyyppi:  tuntematon
Tapahtumapaikka:  Saruwaged-vuoristo, Uuden-Guinean territorio
Lähtöpaikka:  Garbuttin lentokenttä, Townsville, Australia
Määränpää:  Finschhafenin lentokenttä, Finschhafen, Uuden-Guinean territorio
Kuolleita:  24
Loukkaantuneita:  0
Eloonjääneitä:  0
Lentokone
Konetyyppi:  Douglas C-47A-90-DL Skytrain
Lentoyhtiö:  Yhdysvaltain armeijan ilmavoimat
Rekisteritunnus:  43-16011
Matkustajia:  20
Miehistöä:  4
Saruwagedin lento-onnettomuus 1945 tapahtui 27. maaliskuuta 1945, kun Yhdysvaltain armeijan ilmavoimien Douglas C-47A-90-DL Skytrain -kuljetuskone katosi matkalla Australian Townsvillestä Uuden-Guinean territorion Finschhafeniin. Sen oletetaan syöksyneen maahan jossakin päin Saruwaged-vuoristoa nykyisen Papua-Uuden-Guinean Moroben provinssissa. Koneessa oli 20 matkustajaa ja neljä miehistön jäsentä, joiden kaikkien oletetaan kuolleen onnettomuudessa.
Onnettomuuskone lähti 16. maaliskuuta 1945 Mindorosta, Filippiineiltä kohti Sydneyä. Se kuljetti lomalle lähteviä sotilaita. 27. maaliskuuta kone oli paluumatkalla Mindoroon kyydissään lomalta palaajia. Se lähti Townsvillestä kello 20.21 kohti Uutta-Guineaa, mutta ei koskaan saapunut perille. Etsinnät alkoivat 29. maaliskuuta. Sekä Yhdysvaltain armeijan ilmavoimien että Australian kuninkaallisten ilmavoimien koneet etsivät kadonnutta konetta. Myös kaikki lentokentät Townsvillestä pohjoiseen tarkastettiin siltä varalta, että kone olisi tehnyt pakkolaskun. Koneesta ei kuitenkaan löytynyt jälkeäkään.
Koneen arvellaan syöksyneen maahan Kamadarangin kylän takana olevalla vuorialueella. Tuloksettomien etsintöjen jälkeen kaikki koneessa olleet julistettiin kuolleeksi, ja heidän kuolinpäiväkseen on ilmoitettu koneen katoamispäivä, 27. maaliskuuta 1945.
Sarah (laulaja)

Noah Skaalum Jørgensen (vuosina 2014-2017 Cane Skaalum Jørgensen, aiemmin Sarah Skaalum Jørgensen)  (s. 6. heinäkuuta 1995) on tanskalainen laulaja. Hän voitti Tanskan X Factor -kilpailun vuonna 2011. Hän ilmoitti kilpailun aikana olevansa lesbo. Sarahin ensimmäinen single oli "Okay". Hän pääsi debyyttialbumillaan (Hjerteskud, 2011) listaykköseksi.
Sarah varttui Herlevissä. Hänellä on pikkuveli ja -sisko.
Sandnesposten

| Sandnesposten |
| --- | --- |

Lehtityyppi:  paikallislehti
Kustantaja:  Amedia
Levikki:  8 047 (2020)
Perustettu:  1990
Päätoimittaja:  Frode M. Gjerald
Kotikunta:  Sandnes
Kotimaa:  Norja
Ilmestymistiheys:  ti ja to
Kieli:  norja
Aiheesta muualla
Kotisivu
Sandnesposten on norjalainen vuonna 1990 perustettu paikallislehti, jonka kotikunta on Sandnes. Se ilmestyy kahdesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Samuli Torssonen

| Samuli Torssonen |
| --- | --- |
 Samuli Torssonen Assembly Summer 2008 -tapahtumassa.
Henkilötiedot
Syntynyt: 12. marraskuuta 1978 (ikä 45)
Samuli Torssonen (s. 12. marraskuuta 1978) on tamperelainen Star Wreck -scifiamatöörielokuvasarjan luoja, tuottaja ja ideoija, sekä tuotantoyhtiö Energian perustajajäsen. Lisäksi hän hoitaa elokuvan leikkauksen ja erikoistehosteet. Ensimmäisen Star Wreckinsä Torssonen teki vuonna 1992 ja sittemmin niitä on julkaistu 7 kappaletta. Torssonen myös tuotti vuonna 2012 julkaistun Iron Sky -elokuvan. Hän toimi efektisuunnittelijana vuoden 2017 Tuntematon sotilas -elokuvassa.
Aiheesta muualla

Wikimedia Commonsissa on kuvia tai muita tiedostoja aiheesta .
Star Wreckin viralliset kotisivut
Samuli Torssonen Internet Movie Databasessa. (englanniksi)
Sarah-Léonie Cysique

| Mitalit> Maa:   Ranska.Naisten judo. Olympialaiset  | Mitalit> Maa:   Ranska.Naisten judo. Olympialaiset  | Mitalit> Maa:   Ranska.Naisten judo. Olympialaiset  | Maa:   Ranska> Naisten judo. |
| --- | --- | --- | --- |
|  Kultaa | Tokio 2020 | Sekajoukkue |  |
|  Kultaa | Pariisi 2024 | Sekajoukkue |  |
|  Hopeaa | Tokio 2020 | 57 kg |  |
|  Pronssia | Pariisi 2024 | 57 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Toko 2019 | Sekajoukkue |  |
|  Hopeaa | Taškent 2022 | Sekajoukkue |  |
|  Hopeaa | Doha 2023 | Sekajoukkue |  |
| EM-kilpailut  | EM-kilpailut  | EM-kilpailut  |  |
|  Hopeaa | Sofia 2022 | 57 kg |  |
|  Pronssia | Praha 2020 | 57 kg |  |
|  Pronssia | Lissabon 2021 | 57 kg |  |
|  Pronssia | Montpellier 2023 | 57 kg |  |
Sarah-Léonie Cysique (6. heinäkuuta 1998 Sarcelles) on ranskalainen judoka ja olympiavoittaja.
Cysique on kilpaillut aikuisten kilpailuissa vuodesta 2018 lähtien: ensimmäinen turnaus oli tammikuussa 2018 pidetty Tunisian Grand Prix. Hän voitti samana vuonna nuorten EM-kultaa ja MM-hopeaa sekä sijoittui Tel Avivin EM-kilpailuissa 57 kg:n sarjassa viidenneksi. Vuonna 2019 hän saavutti Tokon MM-kilpailuissa hopeaa sekajoukkuekilpailussa ja oli 57-kiloisissa viides. EM-kilpailuissa 2020 Cysique saavutti 57 kg sarjan pronssia. Vuonna 2021 hän oli EM-kilpailujen 57 kg sarjan kolmas.
Tokion olympialaisissa 2020 Cysique kilpaili 57 kg sarjassa. Hän voitti toisella kierroksella eteläkorealaisen Kim Ji-sun ja puolivälierissä georgialaisen Eteri Lipartelianin. Välierissä hän voitti kanadalaisen Jessica Klimkaitin ipponilla. Loppuottelun Cysique hävisi kosovolaiselle Nora Gjakovalle ipponilla. Hän oli myös osa Ranskan joukkuetta sekajoukkuekilpailussa. Hän hävisi puolivälieräottelunsa Israelin Timna Nelson-Levylle. Välierissä hän ei otellut, mutta hän loppuottelussa hän voitti japanilaisen Tsukasa Yoshidan. Ranska voitti lopulta koko kilpailun.
Cysique saavutti Sofian EM-kilpailuissa 2022 hopeaa 57 kg:n sarjassa. Saman vuoden Taškentin MM-kilpailuissa hän saavutti sekajoukkuekilpailussa hopeaa. Dohan MM-kilpailuissa 2023 hän sai sekajoukkuekilpailussa hopeaa ja oli 57-kiloisissa seitsemäs. Saman vuoden Montpellier'n EM-kilpailuissa hän sai 57 kg:n sarjassa pronssia. Pariisin olympialaisissa 2024 hän saavutti pronssia 57 kg:n painoluokassa ja kultaa sekajoukkuekilpailussa.
Cysique on saavuttanut IJF World Tourin kilpailuissa yhden turnausvoiton, kahdeksan kakkossijaa ja kuusi kolmossijaa. Hän on voittanut aikuisten sarjassa kaksi Ranskan-mestaruutta..
Sanna Niemikunnas

Sanna Niemikunnas (s. 1964 Hyvinkää) on suomalainen englannintorven ja oboen soittaja. Hän aloitti oboeopinnot Hyvinkäällä vuonna 1980 Marjatta Teirilän johdolla ja pääsi Sibelius-Akatemiaan vuonna 1983 jatkamaan opintojaan Sven-Erik Paanasen johdolla. Hän valmistui musiikin kandidaatiksi vuonna 1990 ja maisteriksi 1996. Hänestä tuli vuonna 1988 Radion sinfoniaorkesterin jäsen. Hänen pääsoittimensa RSO:ssa on englannintorvi.
Niemikunnas soittaa Sibeliuksen ”Tuonelan joutsenen” englannintorvisoolon sekä Leif Segerstamin ja Helsingin kaupunginorkesterin erinomaisia arvosteluja saanella levytyksellä (Lemminkäinen Legends, Tapiola, Ondine 1995)  että Hannu Linnun johtamalla levytyksellä pari vuosikymmentä myöhemmin (Lemminkäinen Legends, Pohjola’s Daughter, Ondine 2014). Hän on mukana Minskin kamariorkesterin vuoden 1993 levytyksellä Knut Nystedtin Concertinosta klarinetille, englannintorvelle ja jousille.
Niemikunnas on myös Suomalaisen Kamariorkesterin jäsen ja soittanut Hyvinkään Musikanteissa.
Niemikunnas on Suomen Oboe- ja Fagottiseuran sihteeri ja taloudenhoitaja.
Sanna Niemikunnaksen puoliso on kapellimestari Tuomas Pirilä.
Aiheesta muualla

Sanna Niemikunnas. (Arkistoitu – Internet Archive) Radion sinfoniaorkesteri.
Sammatin koulu

| Sammatin koulu |
| --- | --- |
Sijainti:  Lohilammentie 5, 09220 Sammatti
Koordinaatit:  60.3186°N, 23.8183°E
Tyyppi:  suomenkielinen alakoulu
Perustettu:  1955
Rehtori:  Tuula Laima, vararehtori   Kaisa Junttila
Luokat:  1–6
Oppilaita:  126
Verkkosivut
Sammatin koulu on Lohjan Sammatissa toimiva suomenkielinen alakoulu (luokka-asteet 1–6). Se kuuluu Anttilan yläkoulualueeseen.  
Syksyllä 2015 oppilaita oli 119 ja syksyllä 2014 opettajakuntaa laskennallisesti 7 henkeä. 2017 keväällä henkilökunnassa oli noin 13 henkilöä. 
Vanha koulurakennus on vuodelta 1954. Uusi koulurakennus valmistui vanhan viereen vuonna 2014. Uudemmassa osassa sijaitsee mm. opetustilat, mediateekki, liikuntasali, ruokasali, opettajainhuone sekä teknisen-ja tekstiilityön tilat.
Sacramento (täsmennyssivu)

Sacramento voi tarkoittaa:
Paikat > Brasilia

Sacramento (Minas Gerais)
Paikat > Costa Rica

Sacramento (Costa Rica)
Paikat > Meksiko

Sacramento (Coahuila)
Sacramentojoki (Meksiko)
Paikat > Portugali

Sacramento (Lissabon)
Paikat > Yhdysvallat

Sacramento, Yhdysvaltain Kalifornian osavaltion pääkaupunki.
Sacramenton piirikunta
Sacramento (Nebraska)
Sacramento (Kentucky)
Sacramento (Pennsylvania)
Sacramento Mountains (New Mexico)
Sacramento (joki), Kalifornia
Sacramento Valley, Kalifornia
Paikat > Uruguay

Colonia del Sacramento
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sacramento”, voi hakea sivunnimihaulla, laajalla sivunnimihaulla tai tekstihaulla.
Saint-Léon-sur-Vézère

| Saint-Léon-sur-Vézère |
| --- | --- |
 Vézère-jokea Saint-Léonin kylän kohdalla
 Saint-Léon-sur-Vézère
 Koordinaatit: 45°00′41″N, 1°05′22″E 
Valtio:  Ranska
Alue:  Uusi-Akvitania
Departementti:  Dordogne
Arrondissementti:  Sarlat-la-Canéda
Pinta-ala:  
 – Kokonaispinta-ala:  13,8 km²
Väkiluku (2014):  428 
 – Väestötiheys:  31 as./km²
Kunnan numero:  24443
 
 Kunnan kotisivut 
Infobox OKVirheellinen NIMI-arvo: 
Saint-Léon-sur-Vézère on Ranskan kunta Uuden-Akvitanian alueella Dordognen departementin pohjoisosassa. Kunnan asukasluku vuonna 2014 oli 428. Saint-Léon-sur-Vézère kuuluu departementissaan Vallée de l’Hommen kantoniin Sarlat-la-Canédan arrondissementissa.
Nimensä mukaisesti Vézère-joen varrella sijaitseva Saint-Léon-sur-Vézère kuuluu kauneimpien ranskalaiskylien järjestöön Les Plus Beaux Villages de France. Siihen kuuluu yhdeksän muutakin Dordognen kylää.